Miktiocystografia lapselle (KC1JB)

Virtsarakon ja virtsaputken varjoainetutkimus eli miktiokystografia läpivalaisussa. Tällä tutkimuksella selvitetään virtsainfektion syytä ja mahdollista virtsan takaisinvirtausta rakosta ylös virtsanjohtimiin tai muita virtsateiden ongelmia.

Indikaatiot/ Kontraindikaatiot

Esivalmistelut

* Virtsanäytteen oltava puhdas
* Pyydetään lähettävää yksikköä laittamaan katetri valmiiksi.

Varjoaine

Lääkärin ohjeen mukaan.

* Omnipaque 300mgI/ml laimennetaan 1:1 keittosuolaan NaCl

tai

* Omnipaque 180mgI/ml

Lämmitä varjoaine lämpökaapissa kehonlämpöiseksi.

Välineet

Kuvauspöydälle

* tyyny ja peitto (tai pyyhkeitä)
* kroonikkovaippoja (alavartalon kohdalle useita päällekkäin)
* sellua
* tarvittaessa hiekkapusseja fiksointia varten

Instrumenttipöydälle

* kroonikkoliina pöydän suojaksi
* 20ml/ 30ml/ 50ml luerlock-ruiskuja rakon täyttämistä varten (lapsen koon mukaan)
* sinikorkkinen yhdistäjä (katerin ja ruiskun väliin)
* peangit
* 10 mm mittakiekko + valk. kuituteippiä
* teipinirrotussuihke

Steriilille pöydälle, jos joudutaan katetroimaan

* steriili liina
* 2x peanit
* katetri lapsen koon mukaan
* Xylocain-geeli 2 % (puudutegeeli)
* tuffereita

Lisäksi katetrointiin

* pesusetti
* steriiliä vettä 500ml (lämmitä)
* ruskeaa ihoteippiä katetrin kiinnittämiseen + sakset
* Steriilit hanskat lääkärille

Varataan lisäksi lähettyville potta ja kuikka, ellei miktio onnistu makuulla (lapsen iästä riippuen).

Tutkimuksen kulku

* Hila pois, isommilla lapsilla tapauskohtaisesti.
* Suojaa detektori suojapussilla.
* Kuivaksi oppinut lapsi käy aluksi tyhjentämässä rakkonsa wc:ssä.
* Riisutetaan lapsen alavartalo paljaaksi.
* Lapsi on tutkimuspöydällä selinmakuulla. Saattaja huolehtii pääpuolessa lapsen käsien pysymisestä pois alavartalolta.
* Ellei katetri ole valmiina, lääkäri pesee virtsaputken suun ja ympäristön, katetroi steriilisti hoitajan avustamana. Katetri teipataan ihoon.
* Jalat fiksoidaan tarvittaessa.
* Rakkoa täytetään, kunnes lapsella on kyllin kova pissahätä miktion käynnistymiseksi.
* Rakon keskimääräinen tilavuus < 2v:lla lapsella voidaan laskea kaavasta: (ikäv.+2) x 30ml eli 1-vuotiaalla 90ml. Jos lapsi pissaa katetrin ohi, purista kevyesti uretran suuta ja täytä rakko uudelleen.
* Katetri vedetään pois ja lapsi saa pissata kylkimakuulla kuvauspöydälle tai astiaan.
* Lääkäri kuvaa ja tallentaa seuraavat kuvat:
* 50 ml:n täyttö (pieni täyttö)
* kuva täydestä rakosta
* jyrkkä viisto miktiossa maksimitäytön jälkeen rakosta ja uretrasta
* etukuva munuaisista miktion aikana
* residuaalikuva rakosta
* Tutkimuksen aikana tarvittaessa lisäkuvia refluksista.

Jälkihoito

Loput varjoaineesta poistuu rakosta virtsan mukana. Runsas juominen nopeuttaa varjoaineen poistumista.